Soraty ny tohin'ity fehintsoratra ity - Iray amin'ireo sehatra mahaliana an'i Dyukov ny tantaran'ny famoretana sovietika, indrindra any amin'ny firenena Baltika sy Okraina, ary vao haingana, nanoratra lahatsoratra mampiady hevitra izy izay manamaivana ny vono olona tao Kurapaty any Belarus. Raha mampiasa tahiry misokatra toy ny avy amin'ny Tahirin-tahirin'ny Fanjakana ao amin'ny Federasiona Rosiana (GARF) sy ny Tahirin-tahirin'ny Fanjakana Rosiana ho an'ny Tantara Maoderina (RGANI) i Dyukov, dia mitanisa ihany koa ny tahirin'ny FSB, izay voafetra ny fahafahan'ny mpikaroka miditra. Ireo tahirin-kevitra avy amin'ny FSB ireo no ampiasain'i Dyukov, ohatra, hitakiana ao amin'ny bokiny vao haingana, "The Genocide Myth", fa tafahoatra ny fahatsiarovana an'i Estonia ny famoretana sovietika, anisan'izany ny fandroahana. Mikasika ireo fandroahana tamin'ny Jona 1941
, izay nitranga talohan'ny fanafihan'ny Alemà tamin'ny 22 Jona 1941, nilaza i Dyukov fa ny ankamaroan'ireo Estoniana nalefa sesitany dia mpiara-miasa amin'ny Alemà na mifandray amin'izy ireo.